[[Kvartet]]ten lagde ud med statistik om alle opgør i [[Superligaen]] med dertilhørende godt 100 forskellige statistikker over kampe, [[fodboldspiller]]e, [[fodbolddommer]]e, mål, [[Rødt kort|røde]] og [[Gult kort|gule kort]], [[straffespark]], [[fodboldtræner|trænere]], slutstillinger, [[hattrick]], kampserier, head-to-head m.m. opbygget ud fra data om kampene. Samtlige detaljer om enhver kamp siden Superligaen blev introduceret i 1991 er offentligt tilgængelige, hvorimod sidens statistikcenter og detaljerede oplysninger om kampe udenfor Superligaen kræver et abonnement. I november måned 2009 blev [[Danmarksturneringen i fodbold|Danmarksturneringens]] over 40.000 kampresultater siden turneringens introduktion i [[1927]] gjort tilgængelige på siden og måneden efter, december 2009 inkluderedes samtlige kampe i Landsfodboldturneringen siden [[1912]], således at den bagvedliggende database kom til at bestå af mere end 170.000 registrerede fodboldkampe fra Danmarksturneringen, landsholdet, pokalturneringen og [[Europa|europæiske]] klubkampe med dansk deltagelse i en komplet oversigt over dansk fodbold siden de første kampe i [[1880'erne]] (per april 2010).<ref name="danskfodbold.com-om" /> Op til [[VM i fodbold 2010|verdensmesterskaberne i fodbold 2010]] i [[Sydafrika]] åbnedes med start den [[1. juni]] en separat sektion dedikeret til historisk-statistiske informationer fra slutrunder og kvalifikation, statistikker samt relevante nyhedsartikler relateret til turneringen, herunder 702 slutrundekampe og 5.628 gældende kvalifikationskampe siden [[VM i fodbold 1930|den første VM-turnering]] i [[1930]].<ref name="danskfodbold.com-vm-nyheder-ID-454" />
Historie Foreninger Organisationer